open-index/open-wikipedia-markdown huggingface dataset:
Έρασμος Δαρβίνος

Ο **Έρασμος Δαρβίνος** (*Erasmus Darwin*, 12 Δεκεμβρίου 1731 – 18 Απριλίου 1802) ήταν Άγγλος ιατρός, φιλόσοφος και φυσιοδίφης. Έζησε στο Λίτσφιλντ και το Ντέρμπι της Αγγλίας. Ήταν ένα από τα ιδρυτικά μέλη της *[[Lunar Society]]* και παππούς του Κάρολου Δαρβίνου.

Ίδρυσε τη Βοτανική Εταιρεία του Λίτσφιλντ για τη μετάφραση των έργων του Κάρολου Λινναίου από τα λατινικά στα αγγλικά. Η μετάφραση ολοκληρώθηκε σε επτά χρόνια και οδήγησε στις εκδόσεις των συγγραμμάτων *A System of Vegetables* (1783-85) και *The Families of Plants* (1787). Σε αυτούς τους τόμους, ο Δαρβίνος έπλασε πολλά από τα αγγλικά ονόματα φυτών που χρησιμοποιούνται σήμερα. Πιο σημαντικό επιστημονικό έργο του θεωρείται το *Zoönomia* (Ζωονομία) (1794-1796), στο οποίο περιέχονται υποθέσεις που μεταγενέστερα διατυπώθηκαν και αναπτύχθηκαν περαιτέρω από τον Ζαν Μπατίστ Λαμάρκ σχετικά με τις μεταλλάξεις των ειδών. Ο Δαρβίνος έχτισε τις θεωρίες του με βάση τη ψυχολογική θεωρία συναναστροφής («associationism») του Ντέιβιντ Χάρτλεϊ.

## Παραπομπές


## Εξωτερικοί σύνδεσμοι
* 
* 
* "Preface and 'a preliminary notice'" by Charles Darwin in Ernst Krause, *Erasmus Darwin* (1879)
* "Zoonomia, Vol. I Or, the Laws of Organic Life"
* Erasmus Darwin House, Lichfield

Κατηγορία:Βρετανοί βιολόγοι
Κατηγορία:Βρετανοί βοτανολόγοι
Κατηγορία:Βρετανοί ποιητές
Κατηγορία:Βρετανοί ιατροί
Κατηγορία:Βρετανοί φιλόσοφοι
Κατηγορία:Βρετανοί συγγραφείς
Κατηγορία:Εντομολόγοι
Κατηγορία:Φιλόσοφοι του 18ου αιώνα
Κατηγορία:Φυσιοδίφες
Γη του Πυρός

right|thumb|250px|Η Γη του Πυρός
right|thumb|250px|Γη του Πυρός, στενό ''Μπιγκλ'' (Beagle)
Η **Γη του Πυρός** (ισπανικά: *Tierra del Fuego*) είναι ένα αρχιπέλαγος, που βρίσκεται στο νότιο άκρο της Νοτίου Αμερικής, από το οποίο χωρίζεται με τον πορθμό του Μαγγελάνου. Το αρχιπέλαγος αποτελείται από το κύριο νησί Γη του Πυρός, με έκταση 48.100 τ.χλμ., και μια ομάδα από πολλά νησιά, όπως το Ακρωτήριο Χορν και τις Νήσους Ντιέγκο Ραμίρεζ.

Η Γη του Πυρός επιμερίζεται μεταξύ Χιλής και Αργεντινής, με την Αργεντινή να ελέγχει το ανατολικό μισό τού κυρίως νησιού και τη Χιλή το δυτικό μισό συν τα νησιά νότια του πορθμού Μπιγκλ.

Έχει συνολική έκταση 73.753 τ.χλμ., εκ των οποίων τα 50.000 τ.χλμ, τα δυτικότερα, ανήκουν στη Χιλή στην Περιοχή Μαγαγιάνες, ενώ η Χιλιανή Ανταρκτική και τα υπόλοιπα, ανατολικά, στην Αργεντινή στην Επαρχία της Γης του Πυρός, της Ανταρκτικής και των Νήσων του Νότιου Ατλαντικού, με πρωτεύουσα την Ουσουάια.

Ο παλαιότερος γνωστός οικισμός στη Γη του Πυρός χρονολογείται περίπου το 8.000 π.Χ.. Οι Ευρωπαίοι διερεύνησαν πρώτα τα νησιά κατά τη διάρκεια της αποστολής του Φερδινάνδου Μαγγελάνου το 1520. Η ονομασία Γη του Πυρός και παρόμοιες ονομασίες προέρχονται από τις παρατηρήσεις των πολλών φωτιών που νόμιζαν ότι είχαν οι ντόπιοι. Η εγκατάσταση Ευρωπαίων κατοίκων και η μεγάλη μετατόπιση των ιθαγενών πληθυσμών δεν ξεκίνησε παρά στο δεύτερο μισό του 19ου αιώνα, με την ανάπτυξη της κτηνοτροφίας και την ανακάλυψη κοιτασμάτων χρυσού. Σήμερα, η εξόρυξη πετρελαίου κυριαρχεί στην οικονομική δραστηριότητα στα βόρεια της Γης του Πυρός, ενώ ο τουρισμός και η μεταποιητική βιομηχανία είναι σημαντικές στον Νότο.

Εκτός της κύριας νήσου που έχει σχήμα τριγώνου, το αρχιπέλαγος περιλαμβάνει και τα νησιά Ντεσολασιόν, Σάντα Ινές, Κλαράνς, Στούαρτ, Λοντόντερρι, Χόστε, Ερμίτ, Ναυαρίνο, Γκόρντον (Γκόρδον προφέρεται στα ισπανικά), Ουάλστον, Εστάδος, Καπ-χορν κ.ά..

Γεωλογικά αποτελεί συνέχεια της Νότιας Αμερικής. Η ονομασία δόθηκε από τη συνήθεια των ιθαγενών να ανάβουν μεγάλες φωτιές στη θέα πλοίων. Μεγάλη έκταση καλύπτεται από πάγους. Είναι, άλλωστε, η πλησιέστερη της Ανταρκτικής περιοχή της Γης. Το σκληρό κλίμα της, αλλά και το έδαφος, δεν ευνοούν την οικονομική ανάπτυξή της.

Τη Γη του Πυρός ανακάλυψε το 1520 ο Φερδινάνδος Μαγγελάνος. Από τότε, το 1578 ο σερ Φράνσις Ντραίηκ αντίκρισε το Ακρωτήριο που το 1615-1617 επισκέφθηκαν οι Ολλανδοί εξερευνητές Λεμαίρ και Σιούτερ και το ονόμασαν Ακρωτήριο Χορν. Αργότερα, το 1619, περιέπλευσαν τη χώρα οι αδελφοί Γκαρσία και Γκονσάλο ντε Νοδάλ (Γκαρσία και Γκονθάλο στα καστιλιάνικα ισπανικά). Εντούτοις, η συστηματική έρευνα άρχισε από το 1762 μέχρι το 1828, με την πρώτη βρετανική αποστολή, και την περίοδο 1831-1836 με τη δεύτερη βρετανική αποστολή. Αρχηγός της δεύτερης ήταν ο Ρόμπερτ Φιτζρόι, στην οποία και συμμετείχε ο νεαρός τότε Κάρολος Δαρβίνος.

## Δείτε επίσης
* Μεγάλη Νήσος της Γης του Πυρός
* Πορθμός του Μαγγελάνου
* Μαμιχλαπιναταπάι

## Παραπομπές


## Εξωτερικοί σύνδεσμοι
* Επίσημος ιστότοπος 

Κατηγορία:Νησιά της Αργεντινής
Κατηγορία:Νησιά της Χιλής
Αστερισμός (ορυκτολογία)

right|thumb|Ζαφείρι με αστερισμό όπου το φως αντανακλάται ακτινοειδώς από ένα ορισμένα κέντρου ανάκλασης.
Στην ορυκτολογία **αστερισμός** ονομάζεται η χαρακτηριστική φυσική ιδιότητα,  ακτινοειδούς λάμψης, που εμφανίζεται σε ορισμένα κρυσταλλικά ορυκτών, όπως τα ρουμπίνια και τα ζαφείρια. Ο αστερισμός οφείλεται, στην περίπτωση των ζαφειριών, σε προσμίξεις διοξειδίου του τιτανίου που υπάρχουν μέσα στους λίθους.

Κατά τον ορυκτόν αυτόν αστερισμό, το φως ανακλάται ακτινοειδώς από ορισμένο κέντρο ανάκλασης. Οι ακτίνες αυτής της ανακλάσεως ποικίλλουν σε αριθμό, ο οποίος και χαρακτηρίζει το ορυκτό. Για παράδειγμα, στο ζαφείρι οι ακτίνες ανακλάσεως είναι έξι.

Οι αστερισμοί διακρίνονται σε **επιαστερισμούς**, που εμφανίζονται στο ζαφείρι και προκαλούνται από την ανάκλαση του φωτός σε παράλληλα τοποθετημένες προσμίξεις μέσα στον πολύτιμο λίθο, και σε  **διαστερισμούς**, που εμφανίζονται στον χαλαζία και είναι το αποτέλεσμα της διάδοσης του φωτός μέσα στον λίθο. Για να εμφανιστεί ο διαστερισμός, πρέπει η φωτεινή πηγή να είναι πίσω από τον λίθο.

## Παραπομπές


Κατηγορία:Ορυκτολογία
Κατηγορία:Πολύτιμοι λίθοι
Νότιες σλαβικές γλώσσες

thumb|upright=1.5|
Οι **Νότιες σλαβικές γλώσσες** αποτελούν μία απο τις τρεις γεωγραφικές ομάδες  των σλαβικών γλωσσών. Υπάρχουν σήμερα περίπου 30 εκατομμύρια ομιλητές αυτών των γλωσσών, κυρίως στα Βαλκάνια.

## Ταξινόμηση
Οι νότιες σλαβικές γλώσσες αποτελούν ένα διαλεκτικό συνεχές.
*Ινδοευρωπαϊκές γλώσσες
**Βαλτοσλαβικές γλώσσες
***Σλαβικές γλώσσες
****Νότιες σλαβικές γλώσσες
***** Δυτικές
****** Σερβοκροατική γλώσσα
******* Σερβική γλώσσα
******* Κροατική γλώσσα
******* Βοσνιακή γλώσσα
******* Μαυροβουνιακή γλώσσα
****** Σλοβενική γλώσσα
*****Ανατολικές
****** Παλαιά εκκλησιαστική σλαβονική γλώσσα
******* Εκκλησιαστική σλαβονική γλώσσα
****** Βουλγαρική γλώσσα
****** Σλαβομακεδονική γλώσσα

## Παλαιοσλαβική, Σλαβονική γλώσσα

Η πρώτη γραπτή νότια σλαβική γλώσσα ήταν η παλαιά εκκλησιαστική σλαβονική του 9ου αιώνα. Διατηρήθηκε ως λειτουργική γλώσσα σε κάποιες από τις νότιες σλαβικές Ορθόδοξες εκκλησίες.

Στη νότια σλαβική ομάδα και ιδιαίτερα στη βουλγαρική και στη σλαβομακεδονική ανήκει ακόμα αυτή που αναφέρεται ως παλαιοσλαβική, αλλιώς, παλαιά βουλγαρική, σλαβονική ή εκκλησιαστική σλαβική που είναι και η γλώσσα στην οποία έγινε η μετάφραση της *Αγίας γραφής* από τον Κύριλλο και Μεθόδιο, τον 19ο αι. Η παλαιοσλαβική, ως γλώσσα της θρησκείας και της παιδείας, επηρέασε πολύ τη γραπτή γλώσσα των ορθοδόξων Σλάβων, ιδίως τη ρωσική. Οι Κροάτες, οι Σλοβένοι και οι μουσουλμάνοι Βόσνιοι όμως δεν ακολουθούν, ως νότιοι σλάβοι, το κυρριλικό αλφάβητο.

Νότια σλαβική γλώσσα είναι και η Πομακική που ομιλείται στα βόρεια τμήματα των περιοχών Ξάνθης και Ροδόπης.

## Παραπομπές

## Εξωτερικοί σύνδεσμοι
*Ταξινόμηση
Κέντρο Ζωρζ Πομπιντού

Το **Κέντρο Ζωρζ Πομπιντού** (*Centre Georges-Pompidou*), γνωστό και ως **Κέντρο Μπομπούρ** ή απλά **Μπομπούρ** (*Beaubourg*), είναι πολιτιστικό κέντρο που βρίσκεται στο τέταρτο δημοτικό διαμέρισμα (4eme Arrondissement) στην περιοχή Μπομπούρ του Παρισιού στη Γαλλία. Εγκαινιάστηκε το 1977 και φιλοξενεί τη Δημόσια Βιβλιοθήκη Πληροφοριών και το Εθνικό Μουσείο Μοντέρνας Τέχνης. Φέρει το όνομα του πρώην προέδρου της Γαλλίας Ζωρζ Πομπιντού την περίοδο 1969-1974.

## Αρχιτεκτονική
Η κατασκευή του Κέντρου ξεκίνησε τον Απρίλιο του 1972 και τα αρχιτεκτονικά σχέδια ανήκαν στους αρχιτέκτονες Ρέντσο Πιάνο, Ρίτσαρντ Ρότζερς και Τζιανφράνκο Φρανκίνι (Gianfranco Franchini). Εξωτερικά δεσπόζουν ο μεταλλικός σκελετός του κτιρίου και οι διαφανείς ή έγχρωμοι σωλήνες που το περιβάλλουν. Οι χρωματισμοί των σωλήνων, ακολουθούν μία συγκεκριμένη σύμβαση: μπλε χρώμα για τους αγωγούς αέρος, πράσινο για σωλήνες νερού και κίτρινο για τις γραμμές ηλεκτρισμού. Στοιχεία που συνδέονται με τη μετακίνηση, όπως οι ανελκυστήρες, διαθέτουν επίσης κόκκινο χρώμα. Η βιβλιοθήκη του Κέντρου φιλοξενείται στους τρεις πρώτους ορόφους του κτιρίου, ενώ το Μουσείο Μοντέρνας Τέχνης καταλαμβάνει τον τέταρτο και πέμπτο όροφο.

## Μουσείο
Το Κέντρο Πομπιντού φιλοξενεί το Εθνικό Μουσείο Μοντέρνας Τέχνης, το οποίο περιλαμβάνει περίπου 50.000 έργα τέχνης, από τα οποία εκτίθενται δημόσια περίπου 2.000, μεταξύ αυτών έργα ζωγραφική, γλυπτικής και φωτογραφίας. Στα πλαίσια των εκθέσεών του, εκπροσωπούνται ρεύματα της μοντέρνας τέχνης, όπως του Φωβισμού, του Υπερρεαλισμού ή του Κυβισμού. Στεγάζει επίσης μια σημαντική συλλογή βιομηχανικού σχεδιασμού (*Design*).

Στον ακάλυπτο χώρο έχει ανακατασκευαστεί το εργαστήριο του Κονσταντίν Μπρανκούζι.

## Παραπομπές


## Εξωτερικοί σύνδεσμοι

* Επίσημη ιστοσελίδα 
* Φωτογραφικό υλικό 

Πομπιντου
Πομπιντου
Πομπιντου
Πομπιντου
Πομπιντου
Νησί Γκρέιτ Μπάρριερ

Το **Νησί Γκρέιτ Μπάρριερ** (Αγγλικά: **Great Barrier Island**, Μαορί: **Motu Aotea**) είναι νησί στα βόρεια της Νέας Ζηλανδίας, 88 χλμ βορειοανατολικά του κεντρικού Ώκλαντ στον εξωτερικό Κόλπο Χαουράκι. Στην Μαορί γλώσσα αποκαλείται Αοτέα, που σημαίνει *λευκό σύννεφο*. Το επίσημο όνομά του είναι Νησί Γκρέιτ Μπάρριερ (Μότου Αοτέα), *Great Barrier Island (Motu Aotea)*.

## Φυσική γεωγραφία

Με μέγιστο μήκος (βορράς-νότος) περίπου 43 χιλιομέτρων, προστατεύει τον κόλπο από τον Ειρηνικό Ωκεανό στα ανατολικά. Η είσοδος στον κόλπο είναι δια μέσου δύο καναλιών, καθένα εξ αυτών στις δύο πλευρές του νησιού. Το Κανάλι Κολβίλλ χωρίζει το νοτιότερο σημείο του νησιού (Ακρωτήρι Μπάρριερ) από το Ακρωτήρι Κολβίλλ στην βόρεια άκρη της Χερσονήσου Κορομάντελ στα νότια, και το Κανάλι Κραντόκ χωρίζει το νησί από το μικρότερο Νησί Χαουτούρου/Λιτλ Μπάρριερ στα δυτικά. 

Με έκταση 285 τετραγωνικών χιλιομέτρων, το Γκρέιτ Μπάρριερ είναι το έκτο μεγαλύτερο νησί στη Νέα Ζηλανδία μετά τα Νότιο Νησί, Βόρειο Νησί, Νησί Στιούαρτ/Ρακιούρα, Νησί Τσάταμ και Νησί Ώκλαντ. 

## Εκπαίδευση

Υπάρχουν 3 δημοτικά σχολεία στο νησί, αλλά καθόλου σχολεία δευτεροβάθμιας εκπαίδευσης, έτσι οι μαθητές είτε φεύγουν από το νησί για να συνεχίσουν την εκπαίδευσή τους στην ενδοχώρα ή κάνουν τις σπουδές τους μέσω του Σχολείου Αλληλογραφίας της Νέας Ζηλανδίας. 

## Ιστορία

Ο απομονωμένος βορράς του Νησιού Γκρέιτ Μπάρριερ ήταν ο τόπος όπου βούλιαξε το SS Wairapapa στις 29 Οκτωβρίου 1894. Η τραγωδία αυτή ήταν ένα από τα χειρότερα ναυάγια της Νέας Ζηλανδίας, και κόστισε τις ζωές 135 ανθρώπων. 

## Εξωτερικοί σύνδεσμοι

* Επίσημος διαδυκτιακός τόπος με πληροφορίες για ταξίδια, καταλύματα και δραστηριότητες
* Ελεύθερη διαδυκτιακός τόπος με συνδέσμους σε πληροφορίες και φωτογραφίες του Νησιού Γκρέιτ Μπάρριερ (Μότου Αοτέα)
* Κατάλογος του Νησιού Γκρέιτ Μπάρριερ (Μότου Αοτέα) για καταλύματα και πληροφορίες για τον επισκέπτη περιλαμβανομένων ενός χάρτη και φωτογραφιών. 

Γ
Εθνικό Μουσείο Μοντέρνας Τέχνης (Γαλλία)

Το **Εθνικό Μουσείο Μοντέρνας Τέχνης** (*Musée National d'Art Moderne*) της Γαλλίας βρίσκεται στο Παρίσι και αποτελεί τμήμα του πολιτιστικού κέντρου Ζωρζ Πομπιντού καταλαμβάνοντας δύο ορόφους του κτηρίου που στεγάζει το κέντρο. Το Μουσείο προϋπήρχε πριν ακόμα ενσωματωθεί στο Κέντρο Ζωρζ Πομπιντού, καθώς εγκαινιάστηκε τον Ιούνιο του 1947, αποτελώντας τη διάδοχη κατάσταση του παλαιότερου Μουσείου Λουξεμβούργου. Φιλοξενεί σήμερα μία σημαντική συλλογή, περίπου 56.000 έργων μοντέρνας και σύγχρονης τέχνης, μεταξύ αυτών έργα των Ανρί Ματίς, Χουάν Μιρό και Πάμπλο Πικάσο.

## Εξωτερικοί σύνδεσμοι

* Κεντρική ιστοσελίδα του Κέντρου Πομπιντού
* Paris Pages — Musée National d'Art Moderne

Κατηγορία:Μουσεία τέχνης στη Γαλλία
Κατηγορία:Μουσεία στο Παρίσι
Γαλλια
Θέων Σπανούδης

Ο **Θέων Σπανούδης** (1915 - 1986) ήταν Έλληνας ποιητής, πεζογράφος, και κριτικός τέχνης. Θεωρείται ένας από τους σημαντικότερους κριτικούς βραζιλιάνικης τέχνης, με σημαντική συνεισφορά στην εξέλιξη και ανανέωση της συγκεκριμένης τέχνης. Αποτέλεσε κεντρική μορφή και ιδρυτής, μαζί με βραζιλιάνους καλλιτέχνες, της αποκαλούμενης Νεοσυγκεκριμένης σχολής.

## Βιογραφία
Γεννήθηκε το 1915 στη Σμύρνη. Ήρθε με την οικογένειά του στην Αθήνα, όπου πέρασε τα παιδικά του χρόνια και άρχισε τις σπουδές του στην Ιατρική Σχολή. Νέος ακόμα πήγε στη Βιέννη όπου σπούδασε ψυχανάλυση με τους Όττο Φλέισμαν και Άουγκουστ Άιχχορν. Το 1950 πήγε στο Σάο Πάολο, όπου γράφτηκε στο Σύλλογο Ψυχανάλυσης Βραζιλίας (SBPSP) και εγκαταστάθηκε μονίμως στη Βραζιλία. Έπειτα από εφτά χρόνια αναγκάστηκε να εγκαταλείψει την άσκηση της ψυχανάλυσης λόγω σεξουαλικού προσανατολισμού.

Φανατικός για τέχνες, αγόραζε συστηματικά έργα βραζιλιάνων ζωγράφων, τότε άγνωστων, όπως του Αλφρέντο Βόλπι και Ζοζέ Αντόνιο ντα Σίλβα. Εξασφάλισε τα προς το ζην με την εμπορία έργων τέχνης και μπόρεσε να αφοσιωθεί πλήρως στη ζωγραφική και λογοτεχνία. Ύστερα από ενάμιση χρόνο διαμονής στο Σαλβαντόρ, πήγε στο Ρίο ντε Τζανέιρο όπου υπέγραψε το Νεοσυγκεκριμένο Μανιφέστο μαζί με διάσημους βραζιλιάνους καλλιτέχνες, και πήρε μέρος στην πρώτη έκθεση νεοσυγκεκριμένης τέχνης.

Ξανά στο Σαο Πάουλο έγραψε πολλά δοκίμια και άρθρα ως κριτικός τέχνης. Υπήρξε σκηνοθέτης και δίδαξε σύγχρονη ζωγραφική. Άρχισε επίσης να γράφει ποιήματα, στα πορτογαλικά, ελληνικά και γερμανικά. Το πρώτο ποιητικό βιβλίο του, *Ύμνοι*, δημοσιεύθηκε το 1963 στο Σάο Πάολο. Και τα πρώτα πεζά, *Τα χώματα*, δημοσιεύθηκαν στην Αθήνα το 1967. Αν και στην ποίησή του χειρίστηκε τις τρεις γλώσσες που κατείχε, στα πεζά χρησιμοποίησε αποκλειστικά τα ελληνικά. 

Το 1979 δημοσίευσε την πρώτη μετάφραση και παρουσίαση ποιημάτων του Κωνσταντίνου Καβάφη στη Βραζιλία, έργο που το θεώρησε ένα είδος ποιητικού αποχαιρετισμού. Τον ίδιο χρόνο δώρισε τα 453 έργα της συλλογής του στο Μουσείο Σύγχρονης Τέχνης του Πανεπιστημίου του Σάο Πάουλο (MASP-USP). Τα έργα που απέκτησε μετά το 1979, τα άφησε κληρονομιά στο ίδιο μουσείο όταν πέθανε το 1986.

## Εργογραφία
* Hinos (1963) 
* Dez poemas concretos (1964)
* Το βιβλίο (1964)
* Liturgias (1965)
* Παλμοί (1966)
* Seixos, onze poemas barrocos (1967)
* Τα χώματα (1967)
* Δονήσεις (1968)
* Poemas (1969)
* Poesia íntegra (1970)
* Πεζός λόγος: το βιβλίο, τα χώματα, το κατώφλι (1971)
* Ποίηση (1973)
* Skizzen und Klänge (1975)
* Poética (1975)
* Στοίχοι λατρείας και χωρισμού (1975)
* Κρούσεις (1977)
* Sprüche und Sänge (1977)
* Novos Poemas (1978)
* Άπαντα (1979)
* Versos e poemas espaciais (1984)

## Δείτε επίσης
* Λογοτεχνία της διασποράς

## Παραπομπές


## Εξωτερικοί σύνδεσμοι
* DITRA - Βραζιλιάνικο Λεξικό Μεταφραστών Λογοτεχνίας (στα πορτογαλικά)

Κατηγορία:Έλληνες λογοτέχνες
Κατηγορία:Νεοέλληνες λογοτέχνες
Κατηγορία:Έλληνες ποιητές
Κατηγορία:Νεοέλληνες ποιητές
Κατηγορία:Μικρασιατικός Ελληνισμός
Κατάλογος αρχαίων Ελλήνων αστρονόμων

__NOTOC__

Ακολουθεί πίνακας Αρχαίων Ελλήνων Αστρονόμων κατ΄ αλφαβητική σειρά:

## Α
* Αγρίππας ο Βιθύνιος
* Άδραστος ο Αφροδισιεύς
* Αέτιος ο Αντιοχεύς
* Αισχύλος ο Αστρονόμος
* Αλέξανδρος ο Πλευρώνιος
* Αλκμαίων ο Κροτωνιάτης
* Αναξαγόρας ο Κλαζομενεύς
* Αναξίμανδρος ο Μιλήσιος
* Αναξιμένης ο Μιλήσιος
* Ανδρόνικος ο Κυρρήστης
* Αντίπατρος ο Τύριος
* Απολλώνιος ο Μύνδιος
* Απολλώνιος ο Περγαίος
* Άρατος ο Σολεύς
* Αρίσταρχος ο Σάμιος
* Αριστείδης ο Σάμιος
* Αριστόθηρος ο Αλεξανδρεύς
* Αριστοτέλης ο Σταγειρίτης
* Αρίστυλλος ο Σάμιος
* Άρπαλος ο Σάμιος
* Αρριανός ο Μετεωρολόγος
* Αρχέλαος ο Αθηναίος
* Άτταλος ο Ρόδιος
* Αυτόλυκος ο Πιταναίος
* Αχιλλεύς Τάτιος

## Β
* Βίων ο Αβδηρίτης
* Βόηθος ο Σιδώνιος

## Γ
* Γέμινος ο Ρόδιος

## Δ
* Δημόκριτος ο Αβδηρίτης
* Δημόφιλος ο Αστρονόμος
* Δικαίαρχος ο Μεσσήνιος
* Δίων ο Νεαπολίτης

## Ε
* Έκφαντος ο Κροτωνιάτης
* Ελικών ο Κυζικηνός
* Επιγένης ο Βυζάντιος
* Επίκουρος ο Σάμιος
* Επιμενίδης ο Κρης

| valign=top |
* Ερατοσθένης ο Κυρηναίος
* Έρμιππος ο Καλλιμάχειος
* Εύδημος  ο Ρόδιος
* Εύδοξος ο Κνίδιος
* Ευκτήμων ο Αθηναίος
* Εχεκράτης ο Φλιούντιος

## Ζ

## Η
* Ηλιόδωρος ο Αλεξανδρεύς
* Ηρακλείδης ο Ποντικός
* Ηράκλειτος ο Εφέσιος
* Ησίοδος ο Ασκραίος
* Ηφαιστίων ο Θηβαίος

## Θ
* Θαλής ο Μιλήσιος
* Θεανώ η Θουρία
* Θέων ο Αλεξανδρεύς
* Θράσυλλος ο Αλεξανδρεύς

## Ι
* Ιουλιανός ο Αυτοκράτωρ
* Ιουλιανός ο Λαοκιδεύς
* Ίππαρχος ο Ρόδιος
* Ιππίας ο Μηχανικός
* Ιππόνικος ο Πιταναίος

## Κ
* Κάλλιππος ο Κυζικηνός
* Κάρπος ο Αντιοχεύς
* Κλεομήδης ο Κοσμογράφος
* Κλεόστρατος ο Τενέδιος
* Κόνων ο Σάμιος
* Κριτόδημος ο Αλεξανδρεύς
* Κρίτων ο Νάξιος

## Λ
* Λεπτίνης ο Αλεξανδρεύς
* Λεωνίδας ο Αλεξανδρεύς
* Λύσις ο Ταραντίνος

## Μ
* Μενέλαος ο Αλεξανδρεύς
* Μέτων ο Αθηναίος
* Μενάδης ο Αλεξανδρεύς

## Ν
* Νίκων ο Περγαμεύς

## Ξ
* Ξέναρχος ο Σελέυκιος
* Ξενοκράτης ο Χαλκηδόνιος
* Ξενοφάνης ο Κολοφώνιος

## Ο
* Οινοπίδης ο Χίος

## Π
* Πορφύριος ο Τύριος
* Ποσειδώνιος ο Απαμεύς
* Πρόκλος ο Λύκιος
* Πτολεμαίος Κλαύδιος
* Πυθαγόρας ο Σάμιος
* Πυθέας ο Μασσαλιώτης

## Ρ

## Σ
* Σέλευκος ο Σελεύκειος
* Σωσιγένης ο Αλεξανδρεύς
* Σωσιγένης ο Περιπατητικός

## Τ
* Τεύκρος ο Κυζηκηνός
* Τίμαιος ο Λοκρός
* Τιμοχάρης ο Αλεξανδρεύς

## Υ
* Υπατία η Γεωμετρική
* Υψικλής ο Αλεξανδρεύς

## Φ
* Φερεκύδης ο Σύριος
* Φίλιππος ο Οπούντιος
* Φιλόλαος ο Ταραντίνος

## Χ
* Χαλκίδιος ο Αστρονόμος
* Χάρμανδρος ο Μαθηματικός

## Ψ

## Πηγές
* "Κ. Γεωργακόπουλος "Αρχαίοι Έλληνες Θετικοί Επιστήμονες" Αθήναι 1995, σελ.559-560.

αρχαιοι Ελληνες αστρονομοι
*
Ποντοκώμη Κοζάνης

Η **Ποντοκώμη** είναι οικισμός που βρίσκεται στο κέντρο της Περιφερειακής Ενότητας Κοζάνης, της Περιφέρειας Δυτικής Μακεδονίας, σε υψόμετρο 710 μέτρων, στους πρόποδες της οροσειράς του Σινιάτσικου (Άσκιο), ανάμεσα στη Κοζάνη και τη Πτολεμαΐδα (14 χιλιόμετρα απόσταση και από τις δυο). Με το Πρόγραμμα Καποδίστριας αποτέλεσε δημοτικό διαμέρισμα του δήμου Δημητρίου Υψηλάντη. Με την εφαρμογή του Προγράμματος Καλλικράτης αποτελεί πλέον τοπική κοινότητα του νέου δήμου Κοζάνης. Σύμφωνα με την απογραφή του 2021 έχει 594 κατοίκους. 

## Γενικά στοιχεία
Η Ποντοκώμη είναι προσφυγικό χωριό και οικοδομήθηκε σταδιακά με την άφιξη των πρώτων προσφύγων το 1922 στον παλιό μικρό τουρκικό οικισμό Ερτομούς, με σχέδιο πόλης σε ομοιόμορφα οικόπεδα (900 m2 περίπου) με σπίτια και αυλές. Η σημερινή του ονομασία δόθηκε με την απόφαση της κυβέρνησης το 1927 ΦΕΚ: 18/1927 σελ 130.

Έχει οργανωμένη αγορά και υπηρεσίες υγείας, εκπαίδευσης και αναψυχής (ιατρείο, φαρμακείο, νηπιαγωγείο, δημοτικό, γυμνάσιο, γήπεδο ανοιχτό και μικρό κλειστό, διαμορφωμένα πάρκα, δάσος βελανιδιάς). Διαθέτει Κ.Ε.Π. (Κέντρο εξυπηρέτησης πολιτών) δημοτικό κατάστημα πολλαπλών χρήσεων, ανοιχτό αμφιθέατρο 2.500 θέσεων, που κατασκευάστηκε στις υπώρειες του βουνού με την αξιοποίηση - διαμόρφωση των πρώην λατομείων και ονομάστηκε «Αμφιθέατρο (Μίκης Θεοδωράκης)», πολιτιστικό και γυμναστικό Σύλλογο, ομάδα ποδοσφαίρου (Δ’ εθνική), ερασιτεχνικές ομάδες μπάσκετ κ.λ.π. Κύρια ασχολία των κατοίκων ήταν οι αγροκαλλιέργειες (σιτηρά, καπνό κ.λ.π) ενώ κατά τους νεότερους χρόνους οι περισσότεροι εργάζονται στους ηλεκτροπαραγωγικoύς σταθμούς.

Η ΔΕΗ αποφάσισε το 2007 στο επενδυτικό της πρόγραμμα να συμπεριλάβει  κατασκευή νέου λιγνιτικού ΑΗΣ (Πτολεμαΐδα 5) και μετεγκατάσταση των Οικισμών Μαυροπηγής και Ποντοκώμης "για την αξιοποίηση των υποκείμενων λιγνιτικών κοιτασμάτων". Έτσι στις 24.01.2012 δημοσιεύτηκε στο ΦΕΚ η μετεγκατάσταση της Ποντοκώμης  για τις ανάγκες εκμετάλλευσης του υποκείμενου λιγνιτικού κοιτάσματος. Η νέα ονομασία θα είναι Νέα Ποντοκώμη και θα βρίσκεται στην περιοχή ΖΕΠ Κοζάνης.

Η Ποντοκώμη έχει πλούσια δράση κατά τη νεότερη ελληνική ιστορία με κυριότερο σημείο αναφοράς τη συμμετοχή της πλειοψηφίας των κατοίκων στον αντιστασιακό αγώνα κατά τον Παγκόσμιο πόλεμο αλλά και στον αντιδικτατορικό αγώνα.

## Παραπομπές


## Εξωτερικοί σύνδεσμοι
*Χάρτης της περιοχής (Google maps)
*ΦΕΚ μετονομασίας χωριού (https://et.gr/)

Κατηγορία:Χωριά της περιφερειακής ενότητας Κοζάνης
Κατηγορία:Δήμος Κοζάνης
Αναστάσιος-Φοίβος Χριστίδης

Ο **Αναστάσιος-Φοίβος** (Τάσος) **Χριστίδης** (1946-2004) ήταν έλληνας γλωσσολόγος. Σπούδασε στο Τμήμα Ιστορίας & Αρχαιολογίας τού Πανεπιστημίου Θεσσαλονίκης και κατόπιν γλωσσολογία στο Πανεπιστήμιο του Κέιμπριτζ. Δίδαξε στο Τμήμα Φιλολογίας του Αριστοτέλειου Πανεπιστημίου Θεσσαλονικής (1976-2004) και ήταν διευθυντής του Τμήματος Γλωσσολογίας και μέλος του Διοικητικού Συμβουλίου του Κέντρου Ελληνικής Γλώσσας από την ίδρυσή του (1994-2004). Ασχολήθηκε με τον θεωρητικό προσδιορισμό της φύσης της γλώσσας, τη σχέση γλώσσας και μαγείας, την ιστορία της ελληνικής γλώσσας, τον γλωσσικό ηγεμονισμό, την κριτική των γλωσσικών μυθολογιών και γενικότερα τη σχέση γλώσσας και πολιτικής. Έπαιξε κεντρικό ρόλο στη συνέχιση και υπεράσπιση του δημοτικισμού και της γλωσσικής μεταρρύθμισης που καθιέρωσε τη δημοτική και το μονοτονικό και περιόρισε μόνο στο Λύκειο τη διδασκαλία των Αρχαίων Ελληνικών από το πρωτότυπο στη Δευτεροβάθμια Εκπαίδευση.

## Εργογραφία
*Α.-Φ. Χριστίδης, *Γλώσσα, πολιτική, πολιτισμός*, Αθήνα: Πόλις, 1999.
*Α.-Φ. Χριστίδης, * Όψεις της γλώσσας*,  Αθήνα: Νήσος, 2002.
*Α.-Φ. Χριστίδης, *Ιστορία της αρχαίας ελληνικής γλώσσας. Αρχαιογνωσία και Αρχαιογλωσσία στη Μέση Εκπαίδευση 1*, Θεσσαλονίκη: Ινστιτούτο Νεοελληνικών Σπουδών [Ίδρυμα Μανόλη Τριανταφυλλίδη], 2005.
*Α.-Φ. Χριστίδης (επιμ.), *«Ισχυρές» και «ασθενείς» γλώσσες στην Ευρωπαϊκή Ένωση: Όψεις του γλωσσικού ηγεμονισμού*, Πρακτικά διεθνούς συνεδρίου (Θεσσαλονίκη 26-28 Μαρτίου 1997), Θεσσαλονίκη: Κέντρο Ελληνικής Γλώσσας, 1999.
*Α.-Φ. Χριστίδης & D. Jordan (επιμ.), *Γλώσσα και μαγεία: Κείμενα από την αρχαιότητα*, Αθήνα: Ιστός, 1997.
*Α.-Φ. Χριστίδης (επιμ. σε συνεργασία με τη Μ. Θεοδωροπούλου), *Εγκυκλοπαιδικός οδηγός για τη γλώσσα*,   Θεσσαλονίκη: Κέντρο Ελληνικής Γλώσσας, 2001.
*Α.-Φ. Χριστίδης (επιμ.), *Ιστορία της ελληνικής γλώσσας: Από τις αρχές έως την ύστερη αρχαιότητα*, Θεσσαλονίκη: Κέντρο Ελληνικής Γλώσσας & Ινστιτούτο Νεοελληνικών Σπουδών [Ίδρυμα Μανόλη Τριανταφυλλίδη], 2001. [Αγγλική μετάφραση: A.-F. Christidis (Ed.), *A History of Ancient Greek: From the Beginnings to Late Antiquity*. Cambridge: Cambridge University Press, 2007.]

## Παραπομπές


## Εξωτερικοί σύνδεσμοι
* Α.-Φ. Χριστίδης σελίδα του Κέντρου Ελληνικής Γλώσσας

Κατηγορία:Έλληνες γλωσσολόγοι
Γρανίτσα

Το όνομα **Γρανίτσα** μπορεί να αναφέρεται σε ένα από τα παρακάτω:

*Στον οικισμό Γρανίτσας Ιωαννίνων
*Στον οικισμό Διαμέρισμα Γρανίτσας Ευρυτανίας
*Στον δημοσιογράφο, ποιητή και συγγραφέα Στέφανο Γρανίτσα 

Με το όνομα αυτό αναφέρονταν στο παρελθόν τα χωριά:
*Ανθόφυτο Αιτωλοακαρνανίας, πρώην Γρανίτσα
*Διακόπι Φωκίδας, πρώην Γρανίτσα
*Λαφύστι Βοιωτίας, πρώην Γρανίτσα
*Νυμφασία Αρκαδίας, πρώην Γρανίτσα

*Γρανίτσα* στα σλαβικά σημαίνει *σύνορα*, *όρια* και μπορεί να παραπέμπει τόσο στα σύνορα μεταξύ κρατών όσο και στα όρια μεταξύ περιοχών ή ιδιοκτησιών.

Κατηγορία:Αποσαφηνίσεις ελληνικών τοπωνυμίων
Ευρυδίκη

**Ευρυδίκη** είναι ένα ελληνικό γυναικείο όνομα που συναντάται ήδη από την αρχαιότητα. 

## Πρόσωπα
### Ιστορικά
* Ευρυδίκη της Λυγκηστίδος, κόρη του βασιλιά της Λυγκιστίδος, μητέρα του Φιλίππου Β΄ της Μακεδονίας.
* Αυδάτη Ευρυδίκη της Μακεδονίας από την Ιλλυρία, 1η σύζυγος του Φιλίππου Β΄ της Μκεδονίας.
* Κλεοπάτρα Ευρυδίκη της Μακεδονίας, 6η σύζυγος του Φιλίππου Β΄ της Μακεδονίας.
* Ανταία Ευρυδίκη της Μακεδονίας, σύζυγος του Φιλίππου Γ΄ της Μακεδονίας του Αρριδαίου.
* Ευρυδίκη της Αιγύπτου, βασίλισσα της Αιγύπτου, ως σύζυγος του Πτολεμαίου Α΄ του Σωτήρος.
* Ευρυδίκη η Αθηναία, σύζυγος του Οφέλλα και του Δημητρίου Α΄ της Μακεδονίας του Πολιορκητή.

### Μυθολογία
Στην ελληνική μυθολογία το όνομα Ευρυδίκη συναντιέται τρεις φορές: 
* η σύζυγος του Ορφέα.
* η σύζυγος του Κρέοντα.
* η σύζυγος του Ακρίσιου βασιλιά του Άργους, μητέρα της Δανάης.

### Σύγχρονη Εποχή
* Η Ευρυδίκη (τραγουδίστρια) είναι Κύπρια τραγουδίστρια.

## Τέχνες
### Θέατρο
* Ευρυδίκη (όπερα), τίτλος όπερας των Πέρι και Ρινουτσίνι.
* Ευρυδίκη (Ruhl), θεατρικό της Sarah Ruhl.
* Ευρυδίκη (Ανούιγ), θεατρικό έργο του Ζαν Ανούιγ.

### Κινηματογάφος
* Ευρυδίκη Β.Α. 2037, είναι ο τίτλος ταινίας του Νίκου Νικολαΐδη.

## Επιστήμη
### Αστρονομία
75 Ευρυδίκη, ένας αστεροειδής.

Κατηγορία:Αποσαφηνίσεις ονομάτων
Πρωτοεπιστήμη

Ως **πρωτοεπιστήμη** εννοείται εκείνος ο τομέας έρευνας που δεν έχει ακόμα αναπτυχθεί ως επιστήμη, αλλά διαθέτει τη δυνατότητα να εγκαθιδρυθεί ως επιστημονικά αποδεκτή. Υπό αυτή την έννοια όλες οι σύγχρονες επιστήμες υπήρξαν κάποτε πρωτοεπιστήμες, καθώς ξεκίνησαν ως υποθέσεις, γύρω από τις οποίες δημιουργήθηκε σταδιακά μέσω της παρατήρησης και της έρευνας το επιστημονικό τους κέλυφος.

Αντίθετα από την επιστήμη, η πρωτοεπιστήμη:

* πάσχει πιθανώς από έλλειψη γενικών θεωριών που ερμηνεύουν τις παρατηρήσεις
* λείπει το αναγκαίο σώμα μαρτυριών, βάσει των οποίων είναι δυνατόν να δοκιμαστούν οι θεωρίες
* είναι πιθανώς ασαφής ή μη μαθηματική 

## Παραδείγματα

Για τους σκεπτικιστές πρωτοεπιστήμες χαρακτηρίζονται τομείς έρευνας όπως:

* Εξωβιολογία (η μελέτη της εξωγήινης βιολογίας)
* Μελλοντολογία
* Θεωρία υπερχορδών
* Γνωστική επιστήμη
* Εξελικτική ψυχολογία

Ανάλογα μάλιστα με τον ορισμό που δίνουν ορισμένοι στην λέξη *επιστήμη* πολλοί θεωρούν τις 'μαλακές' επιστήμες όπως η ανθρωπολογία, η ψυχολογία και τα οικονομικά ως πρωτοεπιστήμες.

## Πρωτοεπιστήμη κατά ψευδοεπιστήμης

Κατά την άποψη των σκεπτικιστών 'επιστημόνων' με δεδομένο το γεγονός ότι οι περισσότερες επιστήμες ξεκίνησαν ως πρωτοεπιστήμες, αρκετοί ψευδοεπιστήμονες περιγράφουν το έργο τους ως 'πρωτοεπιστημονικό', για να του προσδώσουν αέρα εγκυρότητας.

Είναι δύσκολη για τους σκεπτικιστές η διάκριση μεταξύ πρωτοεπιστήμης αλλά γενικώς αναγνωρίζουν την διαφορά στο γεγονός ότι η πρωτοεπιστήμη είναι πειραματική και υποθετική, εντέλει απόλυτα εξαρτώμενη από την επαλήθευση. 

:*το λήμμα αντλεί υλικό από το [https://web.archive.org/web/20060924092738/http://www.skepticwiki.org/wiki/index.php/Protoscience αντίστοιχο] λήμμα του SepticWiki*


Κατηγορία:Επιστημονική μέθοδος
Καρύκευμα

**Καρύκευμα**  ονομάζεται ο συνδυασμός, συνήθως αποξηραμένων μπαχαρικών, που αποσκοπεί να δώσει γεύση, άρωμα ή και χρώμα στο φαγητό. Πολλές φορές είναι μαύρο πιπέρι, ρίγανη, αφυδατώμενο σκόρδο και άλλα. Τροφές που δέχονται καρύκευση είναι όλα τα κρέατα, αλλά και λαχανικά, σάλτσες και  σνακς και αρτοσκευάσματα. Κάθε εθνική κουζίνα έχει τα χαρακτηριστικά της καρυκεύματα. Συγκριμένα φαγητά γίνονται γνώριμα κυρίως από το καρύκευμά τους (λ.χ. Γερμανικά λουκάνικα με συνδυασμό από μοσχοκάρυδο, άσπρο πιπέρι και πιπερόριζα, μουστοκούλουρα με κανέλλα ή γαρύφαλλο κ.ο.κ.).

## Δείτε επίσης
*Μουστάρδα

## Εξωτερικοί σύνδεσμοι
* 
* 

Κατηγορία:Μπαχαρικά
Ευρυδίκη (Πέρι)

Η **Ευρυδίκη** είναι όπερα που συνέθεσε στη Φλωρεντία ο Τζάκοπο Πέρι (*Jacopo Peri*) σε λιμπρέτο του Οτάβιο Ρινουτσίνι (*Ottavio Rinnuccini*) το 1600. Παρουσιάστηκε με την ευκαιρία των γάμων του Ερρίκου Δ΄ με την Μαρία των Μεδίκων. Θεωρείται το δεύτερο χρονολογικά έργο στην ιστορία της όπερας, και το πρώτο τέτοιου είδους μουσικό δράμα που έχει επιβιώσει μέχρι την εποχή μας. Το πρώτο, η όπερα *[[Δάφνη (Τζάκοπο Πέρι)|Δάφνη]]*, γράφτηκε από τους ίδιους το 1597.

## Παραπομπές


## Εξωτερικοί σύνδεσμοι
* 
* [Σύνοψη της όπερας Ευρυδίκη](http://www.naxos.com/NewDesign/fintro.files/bintro.files/operas/Euridice(Jacopo_Peri).htm) 

Κατηγορία:Όπερες του Τζάκοπο Πέρι
Κατηγορία:Όπερες στην ιταλική γλώσσα
Κατηγορία:Ορφισμός
Γραμμοδαισία

305px|right|Ιχθείς
Στην αστρονομία ονομάζεται **γραμμοδαισία** ή **γραμμοδεσία** η με γραμμές (ευθείες ή τόξα, καμπύλες) σύνδεση των λαμπρότερων αστέρων, έτσι ώστε να απεικονίζεται ο σχηματιζόμενος από αυτές τις γραμμές αστερισμός στους αστρονομικούς χάρτες. Η γραμμοδαισία κρίνεται χρησιμότατη περισσότερο για την ευχερή αναγνώριση τόσο των αστερισμών, όσο και των αστέρων τους.

Στην εικόνα δίνεται ένα παράδειγμα γραμμοδαισίας των λαμπρότερων αστέρων του αστερισμού των Ιχθύων.

## Βιβλιογραφία
* Μαυρομμάτης Κων/νος: *Λεξικό Αστρονομίας*, Εκδόσεις «Ώρες», Βόλος 2006 (2η έκδοση)

Γραμμοδαισια
Παράλλαξη

Ο όρος **παράλλαξη** (parallax) γενικά σημαίνει παραλλαγή ή τροποποίηση. Όμως απαντάται και με διαφορετικές έννοιες όπως χαρακτηριστικά:
* Παράλλαξη (οπτική): Η αλλαγή της θέσης δύο στατικών σημείων, που οφείλεται στην κίνηση του **παρατηρητή**
* Παράλλαξη (αστρονομία): Αφορά γωνία παρατήρησης
* Παράλλαξη (ναυτιλία): Αφορά χαρακτηριστική διόπτευση
* Παράλλαξη (πυροβολική): Αφορά οπτικό σφάλμα των τηλεσκοπίων
* Γωνία παράλλαξης στα διαστημόμετρα
Ευδοκία (ταινία)

Η ***Ευδοκία*** είναι ελληνική ταινία του 1971 σε σενάριο και η σκηνοθεσία του Αλέξη Δαμιανού. Στην ταινία πρωταγωνιστούν οι: Γιώργος Κουτούζης, Χρήστος Ζορμπάς,  Κούλα Αγαγιώτου και η Μαρία Βασιλείου, η οποία για την ερμηνεία της στην ταινία κέρδισε το βραβείο Α΄ γυναικείου ρόλου στο Φεστιβάλ Κινηματογράφου Θεσσαλονίκης 1971. Η ταινία έγινε διάσημη για το ζεϊμπέκικο το οποίο ακούγεται στην ταινία, γνωστό ως Το ζειμπέκικο της Ευδοκίας, το οποίο συνέθεσε ο Μάνος Λοΐζος.

## Πλοκή

Σε μία μικρή επαρχιακή πόλη της Βόρειας Ελλάδας, ο λοχίας πεζικού Γιώργος Μπάσκος (Γιώργος Κουτούζης) γνωρίζει την Ευδοκία (Μαρία Βασιλείου), μία εκδιδόμενη γυναίακα. Οι δυο τους ερωτεύονται κεραυνοβόλα και παντρεύονται. Αλλά ο συντηρητισμός της επαρχίας, οι κατεστημένες αξίες, το κοινωνικό σύστημα και οι προκαταλήψεις δυσκολεύουν τη ζωή τους.

## Διανομή

* Μαρία Βασιλείου ως Ευδοκία**'
* Γιώργος Κουτούζης ως λοχίας Γιώργος Μπάσκος**'
* Χρήστος Ζορμπάς ως προαγωγός**
* Κούλα Αγαγιώτου ως Μαρία Κουτρουμπή
* Νάσος Κατακουζηνός ως Νώντας
* Κώστας Ρήγας ως λοχαγός
* Ντίνος Δουλγεράκης ως στρατιώτης
* Απόστολος Σουγκλάκος ως άντρας στην παραλία

## Γυρίσματα
Παρόλο που σύμφωνα με το σενάριο η ταινία διαδραματίζεται σε «μια μικρή επαρχιακή πόλη της Βόρειας Ελλάδας», στην πραγματικότητα τα γυρίσματα έγιναν εξ ολοκλήρου στην Αττική (μεταξύ άλλων σε Χαϊδάρι, Αιγάλεω, Αγία Παρασκευή και Κηφισιά). Η διάσημη σκηνή του ζεϊμπέκικου γυρίστηκε σε μια ταβέρνα στην Κάτω Κηφισιά.

## Προβολές
Το 2004, η ταινία προβλήθηκε στο 45ο Φεστιβάλ Κινηματογράφου Θεσσαλονίκης στο πλαίσιο του αφιερώματος *Αλέξης Δαμιανός: Ο λυρισμός της βίας.*

## Δείτε επίσης

* Κατάλογος των καλύτερων ταινιών

## Πηγές


Κατηγορία:Ταινίες του 1971
Ευδοκία
Κατηγορία:Ελληνόφωνες ταινίες
Κατηγορία:Ελληνικές δραματικές ταινίες
Κατηγορία:Ταινίες γυρισμένες στην Ελλάδα
Κατηγορία:Ταινίες σε σκηνοθεσία Αλέξη Δαμιανού
Κατηγορία:Ταινίες τοποθετημένες στην Ελλάδα
Μπιφτέκι

thumb|250px|Μπιφτέκια στα κάρβουνα με κίτρινο τυρί.
Το **μπιφτέκι** είναι παρασκεύασμα από κιμά (ζωικής ή φυτικής προέλευσης) ο οποίος ζυμώνεται με αλάτι και πιπέρι και πλάθεται σε στρογγυλό σχήμα. Η ονομασία του προέρχεται από τη γαλλική λέξη *bifteck* (από την αγγλική beefsteak). Άλλα υλικά που μπαίνουν στο μίγμα είναι η τριμμένη φρυγανιά (εναλλακτικά μουλιασμένο ψωμί), το ξυσμένο κρεμμύδι, το λάδι, το αβγό, το γάλα, ο μαϊντανός και διάφορα μπαχαρικά. Πολλές ταβέρνες προσθέτουν και το ενισχυτικό γεύσης *Ε621* (όξινο γλουταμινικό νάτριο) για να θεωρούνται τα μπιφτέκια πιο νόστιμα. Ένα από τα πιο γνωστά τρόφιμα με μπιφτέκι είναι το *[[χάμπουργκερ]]* (μπιφτέκι σε στρογγυλό ψωμάκι). Τα μπιφτέκια μπορούν να γίνουν και γεμιστά με τυρί (συνήθως κάποιο κίτρινο τυρί) και/ή ζαμπόν ή μπέικον, ενώ το τυρί μπορεί να μπει και πάνω από το μπιφτέκι στην τελική φάση ψησίματος.

Τον Αύγουστο του 2013 παρουσιάστηκε στο Λονδίνο ένα μπιφτέκι που καλλιεργήθηκε από το Πανεπιστήμιο του Μάαστριχτ και παρασκευάστηκε in vitro από βλαστοκύτταρα αγελάδας.

## Παραπομπές


## Εξωτερικοί σύνδεσμοι

Κατηγορία:Μαγειρεμένα φαγητά
Κατηγορία:Ελληνική κουζίνα
Κατηγορία:Γαλλική κουζίνα
Κατηγορία:Γερμανική κουζίνα
Κατηγορία:Αμερικανική κουζίνα
Κατηγορία:Παγκόσμια κουζίνα
Μοναρχία στη Νέα Ζηλανδία

Αρχηγός κράτους της Νέας Ζηλανδίας είναι ο βασιλιάς Κάρολος Γ΄. Η Νέα Ζηλανδία μοιράζεται την ηγεμόνα της με έναν αριθμό Κοινοπολιτειακών βασιλείων (βλέπε επίσης Βασίλειο της Νέας Ζηλανδίας). Η Συνταγματική Πράξη του 1986 διακηρύσσει πως: "*Η Ηγεμόνας με εξουσία στη Νέα Ζηλανδία είναι η αρχηγός του Κράτους της Νέας Ζηλανδίας, και θα είναι γνωστή από το βασιλικό τρόπο και τίτλους που θα ανακηρύσσονται ανα περιόδους.*"

Ο βασιλιάς της Νέας Ζηλανδίας είναι επι κεφαλής των ενόπλων δυνάμεων. 

Οι συνταγματικοί ρόλοι του βασιλιά έχουν σχεδόν μεταβιβαστεί στον Γενικό Κυβερνήτη της Νέας Ζηλανδίας. Η μόνη συνταγματική πράξη που εκτελεί τακτικά σε σχέση με τη Νέα Ζηλανδία είναι ο διορισμός ενός νέου Γενικού Κυβερνήτη, το οποίο κάνει συμβουλευόμενη τον εκάστοτε Πρωθυπουργό. 

## Σύμβολα της Μοναρχίας

Οι παραπομπές στη μοναρχία είναι κοινός τόπος στη δημόσια ζωή της Νέας Ζηλανδίας. Υπάρχουν αναφορές στο Στέμμα (που είναι μέρος του εθνοσήμου της χώρας) σε νόμιμα έγγραφα, η χρήση του όρου "Βασιλικός", όπως στο Βασιλικό Ναυτικό και Πολεμική Αεροπορία της Νέας Ζηλανδίας, και οι όρκοι που παίρνονται από πολιτικούς, δικαστές, μέλη των ενόπλων δυνάμεων και καινούριους κατοίκους γίνονται στον βασιλιά. Αντίθετα από το Ηνωμένο Βασίλειο, τα επίσημα γενέθλια του βασιλιά είναι δημόσια αργία. Το πορτραίτο του βασιλιά εμφανίζεται στην μπροστινή πλευρά των νομισμάτων της Νέας Ζηλανδίας, και όλα τα χαρτονομίσματα έχουν το πορτραίτο της ως υδατόσημο. Ωστόσο, μόνο τα χαρτονομίσματα των 20 δολαρίων φέρουν την εικόνα της βασίλισσας Ελισάβετ ως βασικό χαρακτηριστικό. 

## Μέλλον της Μοναρχίας

Αντίθετα από την Αυστραλία, όπου το δημοκρατικό αίσθημα είναι ισχυρό, υπάρχει λίγη κινητοποίηση για τον τερματισμό της μοναρχίας στη Νέα Ζηλανδία. Ενώ υπήρξε κάποια μείωση στην υποστήριξη της μοναρχίας κατά τη δεκαετία του 1990, το κοινό της Νέας Ζηλανδίας είναι ακόμη υπέρ της διατήρησης της μοναρχίας, με τις πρόσφατες δημοσκοπήσεις να δείχνουν πως έχει υποστήριξη που κυμαίνεται μεταξύ 50 και 63%. 

Αυτό δείχνει πως ενώ πολλοί Νεοζηλανδοί μπορεί να βλέπουν τη μοναρχία ως άσχετη με τη σημερινή πραγματικότητα, η υποστήριξη για να καταστεί η χώρα δημοκρατία παραμένει η άποψη μόνο περίπου του ενός τρίτου του πληθυσμού. Με τη θέση της Συνθήκης του Γουαϊτάνγκι κάτω από μια δημοκρατία να παραμένει αντικείμενο ενδιαφέροντος για πολλούς Μαορί και άλλους Νεοζηλανδούς, και με την ερώτηση τι συνταγματική μορφή μπορεί να πάρει μια δημοκρατία άλυτη, η υποστήριξη για μια δημοκρατία δεν είναι πιθανό να αποκρυσταλλωθεί σε πλειοψηφία.

## Βασίλισσα Μαορί

Η Νέα Ζηλανδία έχει και μια δεύτερη βασίλισσα - τη Βασίλισσα των Μαορί. Αυτός ο μη-συνταγματικός ρόλος και τίτλος κατέχεται από την ηγέτη του ίουι (φυλής των Μαορί) Ταϊνούι. Η σημερινή βασίλισσα των Μαορί είναι η Τε Αταϊράνγκι Κααχού. 

## Εξωτερικοί σύνδεσμοι
* Εξέλιξη της Μοναρχίας της Νέας Ζηλανδίας από τον Noel Cox δημοσιευμένη στο περιοδικό *Monarchy*.
* Η Μοναρχική Ομοσπονδία της Νέας Ζηλανδίας
* Το Δημοκρατικό Κίνημα της Αοτεαρόα Νέα Ζηλανδίας
* The Holden Republic A pro-New Zealand republic blog by republican Lewis Holden

Κατηγορία:Πολιτική της Νέας Ζηλανδίας
Κατηγορία:Τρέχουσες μοναρχίες
Χέντρικ Μπράουερ

Ο **Χέντρικ Μπράουερ** (αγγλικά: **Hendrik Brouwer**) (1580 - 7 Αυγούστου 1643) ήταν Ολλανδός θαλασσοπόρος εξερευνητής. 

Το 1616, ο Μπράουερ βρήκε μια καλύτερη διαδρομή από τη Νότια Αφρική προς την Ιάβα, πλέοντας προς ανατολή μέχρι να φτάσει το σωστό γεωγραφικό μήκος, και μετά γυρνώντας βόρεια προς την Μπατάβια. Έτσι αποδίδεται σ'αυτόν η ανακάλυψη των Ρόουρινγκ Φόρτις. 

Το 1643 ταξίδευσε στη Χιλή για να πολεμήσει τους Ισπανούς και να ψάξει για χρυσό.

## Παραπομπές


Κατηγορία:Ολλανδοί θαλασσοπόροι
Γιάκομπ Λε Μερ

Ο **Γιάκομπ Λε Μερ** (*Jacob le Maire*, 1585 - 31 Δεκεμβρίου 1616) ήταν Ολλανδός ναυτικός.

## Βιογραφία
Γεννημένος στην Αμβέρσα, περιέπλευσε τη Γη από το 1615 ως το 1616. Ανακάλυψε το στενό μεταξύ της Γης του Πυρός και του Νησιού Στάτεν στην Αργεντινή. Ο πορθμός αυτός φέρει σήμερα το όνομά του. Ήταν ο πρώτος που έκανε τον περίπλου του Κέιπ Χορν, αποδεικνύοντας πως η Γη του Πυρός δεν ήταν ήπειρος. 

Το Ιούνιο του 1616 οι Γιάκομπ λε Μερ και Βίλλεμ Σχάουτεν (Willem Schouten) έπλευσαν με δύο πλοία, τα Εεντράχτ (*Eendracht*) και Χόορν (*Hoorn*) από το Τέξελ των Ηνωμένων Επαρχιών, διευθύνοντας μια αποστολή που σκοπό είχε να αποφύγει τους εμπορικούς περιορισμούς της Ολλανδικής Εταιρείας Ανατολικών Ινδιών (*VOC*) βρίσκοντας μια νέα διαδρομή προς τον Ειρηνικό και τα Νησιά Σπάις. Ακολούθησαν τις βόρειες ακτές της Νέας Ιρλανδίας και της Νέας Γουινέας και επισκέφθηκαν παρακείμενα νησιά, περιλαμβανομένων και αυτών που έγιναν γνωστά ως Νησιά Σχάουτεν. Το 1616 έκαναν τον περίπλου το Κέιπ Χορν, το οποίο ονόμασαν από το *Hoorn*, το οποίο χάθηκε σε μια θύελλα. Η Ολλανδική πόλη του Χόορν ήταν επίσης η γενέτειρα του Σχάουτεν. Αν και είχαν ανοίξει μια άγνωστη διαδρομή, η VOC ισχυρίστηκε παραβίαση του μονοπωλίου της του εμπορίου των Νησιών Σπάις. Οι Λε Μερ και Σχάουτενσυνελήφθησαν και το Εεντράχτ δημεύτηκε στην Ιάβα. Μετά την απελευθέρωσή τους, γύρισαν από την Μπατάβια στο Άμστερνταμ. Ο Λε Μερ πέθανε κατά τη διάρκεια αυτού του ταξιδιού.

## Παραπομπές


## Εξωτερικοί σύνδεσμοι
*Αναφορές του Λε Μερ, Διαδικτυακά χάρη στο: Universitätsbibliothek Bielefeld (αρχική έκδοση από το 1621, στα Ολλανδικά, με 25 αυθεντικούς χάρτες από όλο τον κόσμο, 256 σελίδες).
*Robert Kerr (1824):  Voyage round the world, in  1615-1617, by William Cornelison Schouten and Jacques le Maire, going round Cape Horn.

Κατηγορία:Ολλανδοί θαλασσοπόροι
Νησί Γουαϊχέκε

right|thumb|250px|Εικόνα του Νησιού Γουαϊχέκε με χρήση δορυφορικών δεδομένων

Το **Νησί Γουαϊχέκε** (**Waiheke Island**) βρίσκεται στον Κόλπο Χαουράκι της Νέας Ζηλανδίας, 17,7 χλμ (περίπου 35 λεπτά με φέρρυ) από το Ώκλαντ. Είναι το δεύτερο μεγαλύτερο (μετά το Νησί Γκρέιτ Μπάρριερ) των νησιών του Κόλπου Χαουράκι, το πολυπληθέστερο και το πιο προσβάσιμο με τακτικό φέρρυ και αεροπορικές υπηρεσίες. Το Γουαϊχέκε είναι το τρίτο πολυπληθέστερο νησί στη Νέα Ζηλανδία μετά τα Βόρειο και Νότιο Νησιά. 

Ο μόνιμος πληθυσμός του είναι 7.000 κάτοικοι. 

## Γεωγραφία

Το νησί έχει μήκος 19,3 χλμ από ανατολή ως δύση και ποικίλει σε φάρδος από 0,64 χλμ ως 9,65 χλμ, με έκταση 29 χλμ². Η ακτογραμμή του είναι 133,5 χλμ περιλαμβανομένων 40 χλμ παραλιών. Το λιμάνι του Ματιατία στο δυτικό τέλος του νησιού είναι 17,7 χλμ από το Ώκλαντ και το ανατολικό τέλος είναι 21,4 χλμ από το Κορομάντελ. Είναι πολύ λοφώδες με λίγες επίπεδες περιοχές, και το υψηλότερο σημείο του είναι το Μαουνγκανούι στα 231 μέτρα. Το κλίμα είναι γενικότερα θερμότερο από το Ώκλαντ με λιγότερη υγρασία και βροχή και περισσότερες ώρες λιακάδας. 

## Ελεύθερη από Πυρηνικά και Γενετικώς Τροποποιημένους Οργανισμούς Ζώνη

Το Νησί Γουαϊχέκε ήταν η πρώτη κοινότητα στη Νέα Ζηλανδία που ψήφισε να καταστεί ζώνη ελεύθερη από πυρηνικά και λέγεται πως η πράξη αυτή συνέβαλε στην εθνική απόφαση να καταστεί η χώρα ελεύθερη από πυρηνικά κατά την κυβέρνηση του Ντέιβιντ Λαντζ. Πιο πρόσφατα, το κοινοτικό συμβούλιο του Γουαϊχέκε ψήφισε υπέρ της απόφασης να καταστεί η περιοχή Ζώνη Ελεύθερη από Γενετικά Τροποποιημένους Οργανισμούς, αλλά αυτό παραμένει περισσότερο ως αρχή παρά ως γεγονός, καθώς υπάρχουν μόνο εθνικοί έλεγχοι για τις γενετικά τροποποιημένες τροφές και φυτά.

## Εξωτερικοί σύνδεσμοι

* Επίσημος διαδυκτιακός τόπος τουρισμού του Νησιού Γουαϊχέκε
* Διαδυκτιακός τόπος του Νησιού Γουαϊχέκε
* Διαδυκτιακός τόπος του Κόλπου Χαουράκι
* Η Κοινότητα και οι Άνθρωποι του Γουαϊχέκε, Inc

Γ
Πόλη του Όκλαντ

:*Τό άρθρο αυτό είναι για την Πόλη του Όκλαντ (Auckland City). Για μια γενικότερη θεώρηση του συνόλου της μητροπολιτικής περιοχής, βλέπε το κεντρικό άρθρο [[Όκλαντ]].* 

Η **Πόλη του Όκλαντ** (Αγγλικά: **Auckland City**) (ανεπίσημα: **Κεντρικό Όκλαντ** (**Central Auckland**)) είναι η περιοχή που καλύπτει τον ισθμό του Όκλαντ. Η πόλη αυτή και οι όμορες πόλεις Βόρεια Ακτή, Γουαϊτακέρε και Μανουκάου αποτελούν την Αστική περιοχή του Όκλαντ. 

Δήμαρχος της πόλης από το 2005 είναι ο Ντικ Χούμπαρντ. 

## Ιστορία
Το 1989 η κεντρική κυβέρνηση αναδόμησε όλες τις τοπικές διοικήσεις στη Νέα Ζηλανδία. Η Πόλη του Όκλαντ συγχωνεύθηκε με οκτώ μικρότερες τοπικές διοικήσεις και σχημάτισαν μια νέα Πόλη του Όκλαντ. Η νέα πόλη είχε διπλάσιο πληθυσμό από την παλιά και η συνένωση αυτή έθεσε τα σημερινά όρια της πόλης.

## Γεωγραφία
Η Πόλη του Όκλαντ βρίσκεται πάνω σε έναν ισθμό. Το λιμάνι Γουαϊτεμάτα, που ανοίγει στον Κόλπο Χαουράκι, χωρίζει τον ισθμό από την πόλη της Βόρεια Ακτής. Το λιμάνι Μανουκάου, που ανοίγει στην Θάλασσα της Τασμανίας, χωρίζει τον ισθμό από την πόλη Μανουκάου και τον νότο.
center|800px

## Εξωτερικοί σύνδεσμοι

* Διαδυκτιακός τόπος της Πόλης του Όκλαντ
* Ιστορία της Πόλης του Όκλαντ από τον Graham Bush

Κατηγορία:Πόλεις της Νέας Ζηλανδίας
Γουαϊτακέρε

Η **Πόλη του Γουαϊτακέρε** (*Waitakere City*) βρίσκεται στα δυτικά του Ώκλαντ, της πολυπληθέστερης αστικής περιοχής στη Νέα Ζηλανδία. Από μόνο του το Γουαϊτακέρε είναι η 5η μεγαλύτερη σε πληθυσμό περιοχή στη χώρα, με ετήσια ανάπτυξη της τάξης του 2%. Οι περισσότεροι κάτοικοι διαμένουν κοντά στα αντολικά σύνορα της πόλης με το Λιμάνι Γουαϊτακέρε και την γειτονική Πόλη του Ώκλαντ. Οι δασοκαλυπτόμενες Οροσειρές Γουαϊτακέρε κυριαρχούν στον δυτικό ορίζοντα της πόλης, ανεβαίνοντας από τις απότομες παραλίες σέρφινγκ στην Θάλασσα της Τασμανίας μέχρι ένα ύψος πάνω από 400 μέτρα. 

Το όνομα προήλθε αρχικά από έναν Μαορί αρχηγό και αποδόθηκε σε ένα χωριό κοντά στα βόρεια σύνορα της σημερινής πόλης και αργότερα στην περιοχή που κάλυπτε το μεγαλύτερο μέρος της σημερινής πόλης.

## Διοικητική δομή

Η Πόλη Γουαϊτακέρε σχηματίστηκε από την συγχώνευση της Πόλης Γουαϊτεμάτα με τις επαρχίες Χέντερσον, Νιού Λυνν και Γκλεν Έντεν στην εθνική αναδιοργάνωση των τοπικών κυβερνήσεων του 1989. Το εκλεγμένο Συμβούλιο αποτελείται από τον Δήμαρχο Μπομπ Χάρβεϋ και 14 συμβούλους που εκπροσωπούν τις τέσσερεις περιφέρειες. Κάθε περιφέρεια έχει επίσης ένα εκλεγμένο κοινοτικό συμβούλιο που ασχολείται με τοπικά θέματα. 

## Εξωτερικοί σύνδεσμοι
* 
* Waitakere Online
* Δημοτικό Συμβούλιο του Γουαϊτακέρε
** Δημόσιες βιβλιοθήκες της Πόλης Γουαϊτακέρε

Κατηγορία:Πόλεις της Νέας Ζηλανδίας
Βόρεια Ακτή (Νέα Ζηλανδία)

Η **Πόλη της Βόρειας Ακτής** (**North Shore City**) (συνήθως ανεπίσημα αποκαλούμενη απλά **Βόρεια Ακτή**, ή μερικές φορές **Βόρειο Ώκλαντ** ή **Βόρειο Λιμάνι**) στη Νέα Ζηλανδία είναι μία από τις επίσημα αναγνωρισμένες πόλεις στην μητροπολιτική περιοχή του Ώκλαντ, και η τέταρτη μεγαλύτερη σε έκταση πόλη στη χώρα, αν και η αστική περιοχή του Ώκλαντ θεωρείται συνήθως ως μία πόλη από τους κατοίκους της, αλλά οι κάτοικοι της Βόρειας Ακτής είναι λιγότερο πιθανό να αποδεχτούν κάτι τέτοιο. 

Η Βόρεια Ακτή περικλείεται από το Λιμάνι Γουαϊτεμάτα στα νότια και το Κανάλι Ρανγκιτότο του Κόλπου Χαουράκι στα ανατολικά. Η Γέφυρα του Λιμανιού Ώκλαντ την συνδέει με την Πόλη του Ώκλαντ στη νότια πλευρά του Λιμανιού Γουαϊτεμάτα. Το Ντέβονπορτ φιλοξενεί την κεντρική βάση του Βασιλικού Ναυτικού της Νέας Ζηλανδίας και το Άλμπανυ είναι η έδρα της πανεπιστημιούπολης του Ώκλαντ του Πανεπιστημίου του Μάσσεϋ.

Τα τελευταία πέντε χρόνια η περιοχή του Άλμπανυ έχει γνωρίσει σημαντική ανάπτυξη. Το κάποτε ήσυχο αγροτικό προάστιο έχει καταστεί το εμπορικό κέντρο της Βόρειας Ακτής. 

## Παραπομπές


## Εξωτερικοί σύνδεσμοι
* 

* Διαδυκτιακός τόπος του δημoτικού συμβουλίου

Κατηγορία:Πόλεις της Νέας Ζηλανδίας
Μανουκάου

Η **Πόλη του Μανουκάου** (**Manukau City**) είναι πόλη στην αστική περιοχή του Ώκλαντ στη Νέα Ζηλανδία. Είναι η τρίτη μεγαλύτερη πόλη της Νέας Ζηλανδίας. Αν και επίσημα περιγράφεται ως πόλη από μόνη της, το Μανουκάο είναι ντε φάκτο μέρος της πόλης του Ώκλαντ, και δεν υπάρχουν καθαροί διαχωρισμοί μεταξύ του Μανουκάου και της υπόλοιπης πόλης πέρα από διοικητικά όρια και μερικούς λιμενικούς ορμίσκους. Η περιοχή αναφέρεται κοινά ως Νότιο Ώκλαντ, αλλά ο όρος αυτός δεν διαθέτει καμία επίσημη αναγνώριση και δεν περιλαμβάνει το Ανατολικό Ώκλαντ, που είναι εντός των επισήμων ορίων της Πόλης του Μανουκάου. 

Το όνομα Μανουκάου είναι Μαορί καταγωγής και μπορεί να σημαίνει "*καλοβατικά πτηνά*", αν και έχει προταθεί πως το όνομα του λιμανιού από το οποίο ονομάστηκε η πόλη ήταν αρχικά *Μανούκα (Manuka)*, είδος ιθαγενούς δέντρου. 

## Γεωγραφία

Η περιοχή της Πόλης του Μανουκάου συγκεντρώνεται στα νότια του ισθμού Οταχούχου, της στενότερης σύνδεσης μεταξύ της Πόλης του Ώκλαντ και της περιοχής Νορθλάντ και του υπολοίπου του βόρειου νησιού. 

Πέρα από το Μανουκάου στα νότια βρίσκονται οι περιφέρειες Παπακούρα και Φράνκλιν, που είναι λιγότερο αστικές αλλά μέρος της Περιοχής του Ώκλαντ και θεωρούνται σε κάποιο βαθμό αναπόσπαστο κομμάτι της αστικής περιοχής του Ώκλαντ. 

Το Διεθνές Αεροδρόμιο του Ώκλαντ βρίσκεται στο Μανγκέρε, στα δυτικά του Μανουκάου, κοντά στα ύδατα του Λιμανιού Μανουκάου. 

## Πληθυσμός

Για μερικά χρόνια πριν από την αναδιοργάνωση των τοπικών κυβερνήσεων του 1989, η τότε Πόλη του Μανουκάου είχε τον υψηλότερο πληθυσμό από οποιαδήποτε πόλη ή περιφέρεια στη χώρα. 

Όπως και το μεγαλύτερο μέρος του υπολοίπου της χώρας, το Μανουκάο είναι πολυποίκιλο εθνολογικά, και έδρα πολλών πολιτισμών, ιδιαίτερα Μαορί και μελών Πολυνησιακών εθνοτήτων, με πρόσφατη συγκέντρωση Ασιατών εντός και κοντά του Χόγουϊκ. Είναι πυκνοκατοικημένο για τα δεδομένα της Νέας Ζηλανδίας, παρόλο που διαθέτει πολύ λίγα διαμερίσματα. 

Ένας από τους διάσημους κατοίκους του νησιού ήταν ο Ντέιβιντ Λαντζ, πρώην Πρωθυπουργός της Νέας Ζηλανδίας και Μέλος του Κοινοβουλίου για το Μάνγκερε. 

## Παραπομπές


## Εξωτερικοί σύνδεσμοι
* 

Κατηγορία:Πόλεις της Νέας Ζηλανδίας
Νομός Κυκλάδων

Ο **Νομός Κυκλάδων** ήταν ένας από τους 51 νομούς της Ελλάδας και ανήκει στην περιφέρεια του Νοτίου Αιγαίου. Ήταν νησιωτικός νομός και περιελαμβάνε όλα τα νησιά του συμπλέγματος των Κυκλάδων το οποίο βρίσκεται στο κεντρικό μέρος της Ελλάδας. Υπήρξε νομός της Ελλάδας από το 1833 έως το 2010 χωρίς να υπάρξει ποτέ ουδεμία μεταβολή, καταργήθηκε οριστικά με το Πρόγραμμα Καλλικράτης, όπου και δημιουργήθηκε η Περιφέρεια Νοτίου Αιγαίου. Πρωτεύουσά και μοναδική πόλη του νομού ήταν η Ερμούπολη η οποία βρίσκεται στο νησί της Σύρου.

## Πολιτική ιστορία
Διοικητικά οι Κυκλάδες χωριζόταν μέχρι το 1997 σε οκτώ **επαρχίες**: 

Για πλήρη κατάλογο των πόλεων και οικισμών του νομού, δείτε επίσης Διοικητική διαίρεση νομού Κυκλάδων

Κατηγορία:Κυκλάδες
Διεθνής γκρανμαίτρ

Ο τίτλος του **διεθνούς γκρανμαίτρ** απονέμεται σε σκακιστές παγκοσμίου κλάσεως από την Διεθνή Σκακιστική Ομοσπονδία (FIDE). Πέρα από τον τίτλο του παγκόσμιου πρωταθλητή, ο γκρανμαίτρ είναι ο μεγαλύτερος τίτλος στην σκακιστική κατάταξη τον οποίο μπορεί να αποκτήσει ένας σκακιστής. Πιο πάνω από τον γκρανμαίτρ είναι ο παγκόσμιος πρωταθλητής, ο οποίος είναι επίσης γκρανμαίτρ.

Πρόκειται για τίτλο που ισχύει εφ' όρου ζωής. Στη σκακιστική βιβλιογραφία ο γκρανμαίτρ συχνά αναφέρεται ως **GM** (Grandmaster) ή *IGM* (International Grandmaster, διεθνής γκρανμαίτρ), σε αντίθεση με τους τίτλους *FM* (μαιτρ FIDE) και *IM* (διεθνής μαιτρ). 

Κατηγορία:Σκάκι
Κατηγορία:Σκακιστικοί τίτλοι
Γκαμπί της βασίλισσας

Το **Γκαμπί της βασίλισσας** αποτελεί σκακιστικό άνοιγμα το οποίο ξεκινάει με τις κινήσεις (σε αλγεβρική σκακιστική γραφή):
:1.δ4 δ5
:2.γ4
 
Με την κίνηση 2.γ4, ο Λευκός απειλεί να ανταλλάξει ένα πλευρικό του πιόνι (το πιόνι γ για ένα κεντρικό πιόνι, το πιόνι δ του Μαύρου) και να κυριαρχήσει στο κέντρο με την κίνηση ε2-ε4. Αυτό δεν αποτελεί πραγματικό γκαμπί, διότι εάν ο Μαύρος αποδεχθεί το πιόνι δεν αναμένεται να το κρατήσει. Εάν ο Μαύρος προσπαθήσει να διατηρήσει το πιόνι, μπορεί να πέσει στην ακόλουθη παγίδα:
:2...δ:γ4
:3.ε3 β5? (ο Μαύρος επιχειρεί να προστατεύσει το πιόνι του, ενώ θα έπρεπε να προσπαθήσει να αναπτυχθεί, π.χ. με 3...ε5!)
:4.α4 γ6?
:5.α:β5 γ:β5??

Με τη διάταξη αυτή ο Λευκός παίζει 6.Βζ3! κερδίζοντας ένα κομμάτι στην εξασθενημένη πτέρυγα της βασίλισσας του Μαύρου.

Αναλόγα της απάντησης του Μαύρου, το Γκαμπί της βασίλισσας χωρίζεται σε δύο μεγάλες κατηγορίες: Το Αποδεκτό γκαμπί της βασίλισσας και το Μη αποδεκτό γκαμπί της βασίλισσας. Στο αποδεκτό γκαμπί, ο Μαύρος παίζει 2...δγ4 αφήνοντας προσωρινά το κέντρο στον Λευκό με σκοπό να αποκτήσει πιο ελεύθερη ανάπτυξη. Στο μη αποδεκτό γκαμπί, ο Μαύρος διατηρεί την επαφή στο κέντρο στο δ5. Συχνά ο Μαύρος θα βρεθεί σε εγκλωβισμένη θέση, αλλά θα επιδιώξει να ανταλλάξει κομμάτια και να διασπάσει το κέντρο με κινήσεις όπως γ5 ή ε5 για να ελευθερώσει το παιχνίδι του. 

## Κύριες βαριάντες

## Παραπομπές


## Εξωτερικοί σύνδεσμοι
* Αγλόφωνα βικιβιβλία: Chess Opening Theory: Queen's Gambit

Κατηγορία:Σκακιστικά ανοίγματα